stanford-oval/wikipedia huggingface dataset:
Babel (elokuva)

| Babel |
| --- | --- |

Ohjaaja:  Alejandro González Iñárritu
Käsikirjoittaja:  Guillermo Arriaga
Tuottaja:  Steve Golin,  Jon Kilik
Säveltäjä:  Gustavo Santaolalla
Kuvaaja:  Rodrigo Prieto
Leikkaaja:  Douglas Crise Stephen Mirrione
Pääosat:  Brad Pitt Cate Blanchett Gael García Bernal Kôji Yakusho Adriana Barraza Rinko Kikuchi
Valmistustiedot
Valmistusmaa:  Yhdysvallat, Meksiko, Ranska
Tuotantoyhtiö:  Paramount Vantage
Levittäjä:  01 Distribution Netflix
Ensi-ilta:  10. marraskuuta 2006
Kesto:  142 min
Alkuperäiskieli:  englanti, espanja, arabia, japani, ranska, japanilainen viittomakieli, berberi
Budjetti:  arviolta 25 000 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Babel on vuonna 2006 ensi-iltansa saanut draamaelokuva, joka on voittanut Golden Globe -palkinnon ja oli Oscar-ehdokkaana seitsemässä sarjassa. Babel on meksikolaisen ohjaajan Alejandro González Iñárritun ja käsikirjoittajan Guillermo Arriagan onnettomuus-trilogian päättävä elokuva. Aiemmat trilogian elokuvat ovat Amores perros ja 21 grammaa. Elokuvan tarina kertoo onnettomuudesta ja sen seurauksista ympäri maailman. Syvemmin elokuva keskittyy käsittelemään kulttuurien välisiä kommunikaatio-ongelmia ja ennakkoluuloja.
Babel on monijuoninen, ja siinä on useita toisiinsa limittyviä tarinoita. Sen pääosissa ovat muun muassa Brad Pitt, Cate Blanchett, Gael García Bernal, Kôji Yakusho sekä vähemmän tunnettuja amatöörinäyttelijöitä Marokosta, Meksikosta ja Japanista. Elokuvan tapahtumat sijoittuvat kolmelle mantereelle, Marokkoon, Japaniin ja Meksikoon.
Babelin Suomen ensi-ilta oli 17. marraskuuta 2006. Elokuva voitti 15. tammikuuta 2007 Golden Globe -palkinnon parhaana draamaelokuvana, ja se nimettiin Oscar-ehdokkaaksi seitsemässä sarjassa, joista se voitti yhden, kun Gustavo Santaolallan tekemä musiikki palkittiin parhaana alkuperäismusiikkina. Muut Oscar-ehdokkuudet tulivat sarjoissa paras elokuva, ohjaus, käsikirjoitus, naissivuosa, ja leikkaus.
Keskeiset näyttelijät ja hahmot

| 0 | 1 | 2 |
| --- | --- | --- |
|  Brad Pitt  | … |  Richard Jones   |
|  Cate Blanchett  | … |  Susan Jones   |
|  Mohamed Akhzam  | … |  Anwar   |
|  Boubker Ait El Caid  | … |  Yussef   |
|  Said Tarchani  | … |  Ahmed   |
|  Amit Murjani  | … |  Abdullah    |
|  Abdelkader Bara  | … |  Hassan    |
|  Wahiba Sahmi  | … |  Zohra   |
| 0 | 1 | 2 |
| --- | --- | --- |
|  Adriana Barraza  | … |  Amelia   |
|  Gael García Bernal  | … |  Santiago   |
|  Elle Fanning  | … |  Debbie Jones   |
|  Nathan Gamble  | … |  Mike Jones   |
|  Clifton Collins Jr.  | … |  Poliisi Meksikon rajalla   |
|  Michael Peña  | … |  John, rajapoliisi   |
| 0 | 1 | 2 |
| --- | --- | --- |
|  Rinko Kikuchi  | … |  Chieko Wataya   |
|  Kôji Yakusho  | … |  Yasujiro Wataya   |
|  Satoshi Nikaido  | … |  Etsivä Kenji Mamiya   |
|  Yuko Murata  | … |  Mitsu   |
Aiheesta muualla

Arvostelu elokuvateatteri.com-sivustolla
FilmGoerin arvostelu
Alexandra (Kreikan ja Tanskan prinsessa)

Suuriruhtinatar Aleksandra Georgijevna, Kreikan ja Tanskan prinsessa, valokuvaaja A. Pasetti, Pietari n. 1889
Kreikan ja Tanskan prinsessa Alexandra (suuriruhtinatar Aleksandra Georgijevna); (30. elokuuta 1870 Mon Repó, Korfu, Kreikan kuningaskunta – 24. syyskuuta 1891 Moskova, Venäjän keisarikunta) oli Kreikan ja Tanskan prinsessa, ja avioliiton myötä venäläinen suuriruhtinatar.
Prinsessa Alexandra lapsena, 1874-1876
Suku ja lapsuus

Alexandra oli Kreikan kuningas Yrjö I:n ja suuriruhtinatar Olga Konstantinovnan kolmas lapsi ja vanhin tytär. Hänellä oli seitsemän sisarusta, joista vanhin veli Konstantin I oli Kreikan kuningas vuosina 1913-1917 ja 1920-1923. Nuorempi sisar Marie oli avioitunut suuriruhtinas Georgi Mihailovitš Romanovin kanssa sekä veljet Andreas että Nikolaos, joka avioitui suuriruhtinatar Jelena Vladimirovna Romanovan kanssa.
Alexandran isä ei ollut syntyperäinen kreikkalainen, hän oli tanskalainen prinssi Christian Wilhelm von Schleswig-Holstein-Sonderburg-Glücksburg, ja hänet oli valittu Kreikan valtaistuimelle 17-vuotiaana.
Kreikan kuninkaallinen perhe ei ollut kuninkaallisten standardien mukaan rikas ja he elivät yksinkertaisesti. Kuningas Yrjö oli hiljainen mies, mutta vastoin tuon aikakauden yleistä lähestymistapaa hän uskoi onnellisiin röyhkeisiin lapsiin. Alexandra ja hänen sisaruksensa käyttivät Ateenan kuninkaallisen palatsin pitkiä käytäviä kaikenlaisiin leikkeihin, ja joskus kuningas itse johti "sisä pyöräilyä". Brittiläiset lastenhoitajat kasvattivat heidät englanniksi, ja lasten ensimmäinen kieli oli, mutta he puhuivat kreikkaa keskenään. He oppivat myös saksaa ja ranskaa.
Tulevaan puolisoonsa suuriruhtinas Paul Aleksandrovitšiin hän oli tutustunut, kun tämä vietti talvet Kreikassa toistuvien hengitystiesairauksiensa vuoksi. Kreikan kuninkaallinen perhe vietti myös usein lomia Romanovien kanssa vieraillessaan sukulaisten luona Venäjällä tai Tanskassa. Heidän kihlauksensa julkaistiin 10. marraskuuta 1888.
Avioliitto ja lapset

Hänet vihittiin 18-vuotiaana kesäkuussa 1889 serkkunsa suuriruhtinas Pavel Aleksandrovitš Romanovin kanssa, joka oli Venäjän keisari Aleksanteri II:n ja keisarinna Maria Aleksandrovnan nuorin poika ja keisari Aleksanteri III:n nuorin veli.
Aleksandralle ja Pavelille syntyi kaksi lasta:
Maria Pavlovna Romanova nuorempi (1890–1958)
Dmitri Pavlovitš Romanov (1891–1941)
Suuriruhtinatar Aleksandra Georgijevna kuoli 21-vuotiaana Moskovassa 24. syyskuuta 1891. Hän menehtyi tajuihinsa tulematta kuusi päivää sen jälkeen, kun oli synnyttänyt poikansa, joka syntyi ennenaikaisesti pihtisynnytyksellä Aleksandran ollessa seitsemännellä kuulla raskaana ja kärsiessä raskausmyrkytyksestä. Ruumiinavauksessa paljastui munuaistulehdus ja sydämen vajaatoiminta.
Hänet haudattiin Pietari-Paavalin linnoituksen kirkkoon Pietarissa.
Perintö

Hänen leskensä lähti pitkäaikaisen rakastajattarensa Olga Valerianovna Palein ja yhteisten lastensa kanssa maanpakoon ulkomaille, jossa vuonna 1902 he menivät naimisiin. Suuriruhtinas Pavel jätti lapset Marian ja Dmitrin Venäjälle veljensä Sergei Aleksandrovitš Romanovin ja tämän puolison Elisabet Fjodorovnan kasvatettaviksi.
1 2 3 4 5 6 7 8 9 10  ALEXANDRA GEORGIEVNA (1870-1891) АЛЕКСАНДРА ГЕОРГИЕВНА (1870-1891) funeral-spb.narod.ru. Viitattu 17.8.2024. (venäjäksi)
Kreikan prinsessa Alexandra ja suuriruhtinas Pavel Aleksandrovitš kihlautuneina, Charles Bergamasco n. 1888
Adolph Knigge

| Adolph Knigge |
| --- | --- |
 Adolph Knigge
Henkilötiedot
Syntynyt: 1752
Kuollut: 1796 (43–44 vuotta)
Ammatti:  kirjailija
Kirjailija
Salanimi: Philo
Äidinkieli: saksa
Tuotannon kieli: saksa
Pääteokset:  Der Roman meines Lebens  Über den Umgang mit den Menschen
Aiheesta muualla
Löydä lisää kirjailijoitaKirjallisuuden teemasivulta
Adolf Franz Friedrich von Knigge (1752–1796), vapaaherra, oli saksalainen kirjailija. Hän kuului jonkin aikaa Illuminati-nimiseen salaseuraan. Seuran jäsenenä hän harjoitti salanimellä Philo vilkasta poleemista toimintaa ja ahdisteliselvennä muun muassa jesuiittoja.
Knigge kirjoitti romaaneja, yleistajuista filosofiaa, näytelmiä, toimi sanomalehtimiehenä ja muusikkona. Hänen romaaneistaan on tunnetuin Der Roman meines Lebens (1781–1787) ja hänen muista teoksistaan kirja Über den Umgang mit den Menschen (1788).
Aiheesta muualla

Kuvia tai muita tiedostoja aiheesta Adolph Knigge Wikimedia Commonsissa
Arovaraani

| Arovaraani |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Osalahko::  Anguimorpha
Heimo::  Varaanit Varanidae
Suku::  Varanus
Laji::  exanthematicus
Kaksiosainen nimi
 Varanus exanthematicus  (Bosc, 1792) 
Katso myös
   Arovaraani Wikispeciesissä   Arovaraani Commonsissa 
Infobox OKNimi-testi OKIUCN-testi OK: 
Arovaraani (Varanus exanthematicus) on Afrikassa elävä varaaneihin kuuluva matelijalaji. Arovaraaneja pidetään toisinaan terraarioissa lemmikkieläiminä.
Ulkonäkö ja koko

Aikuinen arovaraani kasvaa harvoin yli metrin mittaiseksi, ja usein se jääkin noin 60–80 cm:n pituiseksi. Naaraat ovat hieman uroksia pienempiä. Väri on yleensä tumman- tai hiekanruskea, ja selässä on vaaleampia pilkkuja.
Levinneisyys

Arovaraani elää Afrikan savanneilla ja ruohikkoalueilla. Se viihtyy parhaiten maan tasalla kaivaen kuoppia ja luolia maaperään, mutta joskus niitä on havaittu myös kiipeilemässä pensaissa ja pienissä puissa.[lähde? ]
Ravinto

Arovaraani käyttää ravinnokseen pääasiassa hyönteisiä, nilviäisiä ja pieniä nisäkkäitä. Jättilaistuhatjalkaiset ja skorpionit muodostavat ison osan sen ruokavaliosta.[lähde? ]
Alfredo Robert

Alfredo Robert
Alfredo Robert (oikealta nimeltään Giovanni Bertoncini, 5. huhtikuuta 1877 Fucecchio – 31. maaliskuuta 1964 Bologna) oli italialainen näyttelijä ja elokuvaohjaaja.
Robertin näyttelijänura alkoi vuonna 1895. Hänen ensimmäinen elokuvansa oli Film d’Arte Italianalla tehty Il ballo in maschera vuonna 1911. Seuraavana vuonna Robert teki Milano Filmsille ensimmäisen ohjaustyönsä La locandiera. Samana vuonna hän perusti Firenzessä lyhytikäiseksi jääneen tuotantoyhtiön Robert Filmin. Myöhemmin Robert työskenteli jälleen Milano Filmsille sekä toisinaan myös torinolaisille Itala Filmille ja Alba Filmille. 1930- ja 1940-luvuilla hän näytteli sivuosia useissa äänielokuvissa.
Elokuvia

Gemma di Sant’Eremo, 1918 (ohjaaja)
Aiheesta muualla

Internet Movie Database: Alfredo Robert (englanniksi)
Andrei Parfjonov

| Andrei Parfjonov |
| --- | --- |
 Andrei Parfjonov (oik.) Tour de Skillä
Henkilötiedot
Syntynyt: 17. joulukuuta 1987 (ikä 36) Troitsko-Petšorsk, Neuvostoliitto
Uran tiedot
Seura:   The Rochev's Club
Laji:  maastohiihto 
Maailmancup
Kaudet:  2007-
Voitot:  0
Palkintokorokkeella:  2
 Tietolaatikko päivitetty 9. helmikuuta 2017 
Andrei Parfjonov (ven. Андрей Парфёнов; s. 17. joulukuuta 1987 Troitsko-Petšorsk) on venäläinen maastohiihtäjä. Seuratasolla Parfjonov edustaa The Rochev's Clubia. Hänen parhaat saavutuksensa ovat tulleet sprinteistä.
Maastohiihdon maailmancupissa Parfjonov debytoi lokakuussa 2007 Düsseldorfin sprintissä ollen 40. Ensimmäiset maailmancupin pisteensä Parfjonov saavutti joulukuussa 2007, kun hän oli Tour de Skin osakilpailussa Prahassa neljäs vapaan sprintissä. Parfjonovin paras sijoitus maailmancupin henkilökohtaisessa osakilpailussa on kolmas, jonka hän saavutti tammikuussa 2015 Rybinskin ja helmikuussa 2017 Pyeongchangin sprintistä. Hän voitti jälkimmäisenä viikonloppuna parisprintin maailmancupkilpailun.
Vuonna 2010 Parfjonov voitti alle 23-vuotiaiden MM-pronssia Hinterzartenista sprintistä.
Adelaide Clemens

| Adelaide Clemens |
| --- | --- |
 Adelaide Clemens Toronton elokuvajuhlilla vuonna 2010
Henkilötiedot
Syntynyt: 30. marraskuuta 1989 (ikä 34) Brisbane, Australia
Ammatti:  näyttelijä
Näyttelijä
Aktiivisena:  2006–
Merkittävät roolit:  X-Men Origins: Wolverine No One Lives Silent Hill: Revelation 3D The Great Gatsby – Kultahattu
Aiheesta muualla
IMDb 
Adelaide Clemens (s. 30. marraskuuta 1989 Brisbane, Australia) on australialainen näyttelijä.
Clemens on saanut Logie-palkinnon roolistaan televisiosarjassa Love My Way. Hän suoritti high school -opintonsa Queenwoodin tyttökoulussa Sydneyn Balmoralissa. Hänet tunnetaan myös roolistaan televisiosarjassa Parade’s End sekä elokuvista X-Men Origins: Wolverine, No One Lives ja The Great Gatsby – Kultahattu.  Clemens esittää Heather Masonia kauhuelokuvassa Silent Hill: Revelation 3D, videopelisarjaan pohjautuvan Silent Hillin jatko-osassa.
Tausta

Clemens syntyi Brisbanessa, Australiassa. Hänen isänsä on brittiläinen. Clemens on asunut Japanissa, Ranskan Cognacissa sekä Hongkongissa, jossa hän kävi Hong Kong International Schoolia. Kun Clemens oli 12-vuotias, perhe muutti takaisin Australiaan. Adeleide suoritti high school -opintonsa Queenwoodin tyttökoulussa Sydneyn Balmoralissa.
Filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2008 | Dream Life | Rose |
| 2009 | X-Men Origins: Wolverine | Carnival Girl |
| 2010 | Wasted on the Young | Xandrie |
| 2011 | Vampire | Ladybird |
| 2011 | Certainty | Deb Catalano |
2012: Camilla Dickinson
| 2012 | Generation Um... | Mia |
| 2012 | No One Lives | Emma |
| 2012 | Silent Hill: Revelation 3D | Heather Mason |
| 2013 | The Great Gatsby – Kultahattu | Catherine |
| 2014 | Parer’s War | Marie Cotter |
| 2014 | The Girl Who Invented Kissing | tyttö |
| 2015 | The World Made Straight | Lori |
| 2015 | The Automatic Hate | Alexis Green |
| 2017 | Rabbit | Maude Ashton |
| 2019 | To the Stars | Hazel Atkins |
| 2019 | Music, War and Love | Rachel Rubin |
| 2022 | The Swearing Jar | Carey |
| 2023 | White Widow | Natalie |

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 2006 | Blue Water High | Juliet | #2.5 |
| 2007 | Pirate Islands: The Lost Treasure of Fiji | Alison |  13 jaksoa ”Game On” ”Sanctuary” ”Nemesis” ”Without Paddles” ”Secrets and Lies” ”Poison” ”Mutiny” ”Cross and Doublecross” ”Choices” ”Broadside” ”Drum Roll” ”Unholy Alliance” ”Tabu”  |
| 2007 | Love My Way | Harper |  8 jaksoa ”I’m the King of the Castle” ”Cold Blooded Creatures” ”Say What You Mean” ”Together Apart” ”Cars Without Brakes” ”The Cemetery Gates” ”And in the End” ”Running with Crabs”  |
| 2008 | Out of the Blue | Fiona | #1.37 |
| 2009 | Ensiapuosasto | Stephanie | ”Give and Take 2” |
| 2010 | The Pacific: Tyynenmeren taistelutoverit | rekisterinpitäjätyttö | ”Home” |
| 2010 | Paljastavat valheet | Megan Cross | ”The Royal We” |
| 2012 | Parade’s End | Valentine Wannop |  5 jaksoa ”Episode #1.1” ”Episode #1.2” ”Episode #1.3” ”Episode #1.4” ”Episode #1.5”  |
| 2013–2014 | Rectify | Tawney Talbot | 22 jaksoa |
| 2018 | Voltron – Universumin soturi | Merla (äänirooli) |  5 jaksoa ”Shadows” ”Genesis” ”Uncharted Regions” ”The End Is the Beginning” ”The Zenith”  |
| 2020 | Tommy | Blake | päärooli, 12 jaksoa |
| 2022 | Under the Banner of Heaven | Rebecca Pyre | päärooli, 7 jaksoa |
| 2023 | Justified: City Primeval | Sandy | päärooli, 8jaksoa |
Aiheesta muualla

Adelaide Clemens Internet Movie Databasessa. (englanniksi)
Adolph Kiefer

| Mitalit | Mitalit | Mitalit |  |
| --- | --- | --- | --- |
|  Adolph Kiefer |  Adolph Kiefer |  Adolph Kiefer |  |
Maa:   Yhdysvallat
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Berliini 1936 | 100 m selkäuinti |  |
Adolph Gustav Kiefer (27. kesäkuuta 1918 – 5. toukokuuta 2017) oli yhdysvaltalainen uimari. Hän voitti kultaa 100 metrin selkäuinnista vuoden 1936 kesäolympialaisissa Berliinissä. Hän pääsi International Swimming Hall of Fameen vuonna 1965.
Kiefer jatkoi uraansa Berliinin olympialaisten jälkeen, mutta ei osallistunut enää olympialaisiin, sillä niitä ei vuosina 1940 ja 1944 pidetty. Hän oli ensimmäinen uimari, joka ui 100 jaardia selkää alle minuutissa.
Aiheesta muualla

Sports-reference.com (Arkistoitu – Internet Archive) (englanniksi)
Miesten 100 metrin selkäuinnin olympiavoittajat
Axel Hervelle

| Axel Hervelle |
| --- | --- |

Henkilötiedot
Koko nimi:  Axel Hervelle
Syntynyt: 12. toukokuuta 1983 (ikä 41) Liège, Belgia
Kansalaisuus:   Belgia
Koripalloilija
Pelipaikka:  Pieni laitahyökkääjä/Iso laitahyökkääjä
Pituus:  205 cm
Paino:  109 kg
Nyk. joukkue:   CB Bilbao Berri
Sarja:  Liga ACB
NBA-varaus:  52. varaus 2005, Denver Nuggets
Pelaajaura
Seurajoukkueet
2000–2004 2004–2009 2009–:   Verviers-Pepinster  Real Madrid  CB Bilbao Berri
Maajoukkueet
2003–:   Belgia
Aiheesta muualla
www.axelhervelle.be
FIBA
Axel Hervelle (s. 12. toukokuuta 1983 Liège) on belgialainen koripalloilija, joka edustaa nykyisin CB Bilbao Berria.
Ura

Hervelle pelasi koripalloa Verviers-Pepinsterin juniorijoukkueissa, joista hän nousi edustusjoukkueeseen kaudeksi 2000–2001. Viimeisellä kaudellaan hän teki Belgian liigassa 10,2 pistettä ottelua kohden ja siirtyi vuonna 2004 Real Madridiin. Hervelle voitti joukkueessa Espanjan-mestaruuden vuosina 2005 ja 2007. Lisäksi vuonna 2007 hän voitti ULEB Cupin. Hervelle osallistui vuonna 2005 NBA:n varaustilaisuuteen, jossa Denver Nuggets varasi hänet 52. pelaajana. Vuonna 2009 hänen pelaajaoikeutensa siirrettiin Houston Rocketsille pelaajavaihdon myötä. Hervelle edusti Real Madridia joulukuuhun 2009 asti ja tammikuussa 2010 hän siirtyi CB Bilbao Berriin.
Aiheesta muualla

Euroliigan pelaajaprofiili (englanniksi)
Virallinen kotisivu (Arkistoitu – Internet Archive) (ranskaksi)
Barbara Pentland

Barbara Pentland (2. tammikuuta 1912 Winnipeg – 5. helmikuuta 2000 Vancouver) oli kanadalainen säveltäjä, pianisti ja musiikkipedagogi. Hän aloitti musiikin tekemisen yhdeksän vuoden iässä. Hän kävi koulunsa Montrealissa ja opiskeli säveltämistä sitten Pariisissa. Vuonna 1936 hän pääsi stipendillä jatkamaan opintojaan Juilliard Graduate Schooliin New Yorkiin, jossa häntä opettivat Frederick Jacobi ja Bernard Wagenaar, sekä Berkshire Music Centreen, jossa hän työskenteli Aaron Coplandin kanssa.
Toisen maailmansodan aikana Pentland pääsi opettamaan The Royal Conservatory of Musiciin Torontoon. Vuonna 1949 Harry Adaskin kutsui hänet liittymään juuri perustetun Brittiläisen Kolumbian yliopiston musiikkiosaston henkilökuntaan, johon hän kuului, kunnes erosi vuonna 1963.
Pentlandin varhainen musiikkituotanto on saanut vaikutteita César Franckin ja Vincent d'Indyn ranskalaisesta myöhäisromanttisesta kromaattisesta perinteestä. Pentland innostui 1930-luvulla vanhasta musiikista ja etenkin gregoriaanisesta laulusta. Hän sai vaikutteita Aaron Coplandin, Igor Stravinskin ja Béla Bartókin uusklassistisesta sävelkielestä, mutta ryhtyi sittemmin hyödyntämään sarjallisia tekniikoita.
Pentland sai kunniatohtorin arvot Simon Fraser -yliopistosta ja Manitoban yliopistosta. Hänestä myös tehtiin Kanadan ritarikunnan jäsen. Viimeisinä vuosinaan Pentland kärsi heikosta terveydentilasta, jonka johdosta hän ei kuolemaansa edeltäneen vajaan vuosikymmenen aikana enää kyennyt säveltämään.
Arthur Rackham

Rackham vuonna 1936.
Arthur Rackham (19. syyskuuta 1867 Lontoo – 6. syyskuuta 1939 Limpsfield, Surrey) oli englantilainen kuvittaja. Hänet tunnetaan useista satukuvituksistaan (muun muassa Liisan seikkailut ihmemaassa) sekä Nibelungin sormuksen ja kuningas Arthurin legendojen kuvituksista.
Rackham päätti jo varhain ryhtyä taidemaalariksi, ja harrasti nuorena maalausta ahkerasti. Vartuttuaan hän työskenteli toimistoapulaisena vakuutusyhtiössä ja alkoi vuonna 1884 opiskella iltaisin Lambeth School of Art -taidekoulussa. Vuosina 1892–1896 Rackham työskenteli The Westminster Budget -lehden kuvittajana. Rackham oppi hyödyntämään kuvituksissa uutta rasteritekniikkaa. Rackham alkoi saada eri lehdiltä kuvitustöiden tilauksia, mutta hänen päätavoitteenaan pysyi edelleen maisema- ja muotokuvamaalarin ammatti. Muun muassa pilalehti Punch ja viikkolehti Pall Mall Budget tilasivat 1890-luvulla Rackhamilta kuvituksia, ja niistä sai alkunsa groteski ja humoristinen tyyli, josta tuli myöhemmin Rackhamin tavaramerkki.
Rackham alkoi tehdä kuvituksia myös kirjoihin. Rackhamin läpimurto kirjankuvittajana oli The Ingoldsby Legends -kirjan kuvitus vuonna 1898. Sen jälkeen hän kuvitti vuonna 1900 Grimmin veljesten sadut ja Jonathan Swiftin Gulliverin retket. Varsinkin Grimmin satujen kuvitus toi Rackhamille mainetta. Rackhamin tulot pysyivät silti vielä vaatimattomina, ja lisäksi toinen buurisota pahensi yleistä taloustilannetta.
Rackham alkoi 1900-luvun alussa seurustella taidemaalari ja kuvanveistäjä Edyth Starkien kanssa. Edythin kehotuksesta Rackham asetti vuonna 1902 Royal Society of Painters in Watercolours -seuran näyttelyyn esille joitakin fantasia-aiheitaan. Hänen yllätyksekseen nämä työt herättivät suurta kiinnostusta ja kaikki myytiin. Menestys vahvisti Rackamin itseluottamusta ja sai hänet vakuuttumaan siitä, että hänen tulisi keskittyä kuvitustöiden tekemiseen. Arthur ja Edyth menivät naimisiin vuonna 1903. Rackham kuvitti Washington Irvingin ”Rip Van Winkle” -novellin rajoitetun painoksen (1905), joka teki hänet tunnetuksi myös Yhdysvalloissa.
Alberich ja Hagen, 1911.
Seuraavina vuosina Rackhamista tuli tunnettu ja menestynyt kuvittaja. Hän kuvitti muun muassa J. M. Barrien kirjan Peter Pan in Kensington Gardens (1906), Lewis Carrollin Liisa ihmemaassa (1907) ja teki myös Richard Wagnerin Nibelungin sormukseen pohjautuvat kuvitukset (1910–1911). Hänen kuvituksensa levisivät laajalti sekä Britanniassa että Yhdysvalloissa, ja myös hänen alkuperäistyönsä myivät hyvin. Vuonna 1908 Rackham hyväksyttiin Royal Society of Painters in Watercolours -seuran täysjäseneksi.
Arthur Rackham kuvitti uransa aikana yli 60 kirjaa, mukaan lukien William Shakespearen, J. M. Barrien, Charles Dickensin, Jonathan Swiftin, Izaak Waltonin, John Miltonin ja Edgar Allan Poen teoksia. Lisäksi hän teki kuvitukset Hanhiemon satuaarteeseen ja lukuisiin muihin satu- ja lastenkirjoihin. Rackham sai töihinsä vaikutteita 1500-luvun taiteilijoilta Albrecht Düreriltä ja Albrecht Altdorferilta.
Aiheesta muualla

Kuvia tai muita tiedostoja aiheesta Arthur Rackham Wikimedia Commonsissa
Arthur Prior

Arthur Norman Prior (4. joulukuuta 1914, Masterton, Uusi-Seelanti – 6. lokakuuta 1969 Trondheim, Norja) oli uusiseelantilainen loogikko, joka perusti temporaalilogiikan ja vaikutti merkittävästi myös intensionaaliseen logiikkaan.
Prior sai vaikutteita muun muassa John Findlayltä, Józef Maria Bocheńskilta ja Jan Łukasiewiczilta, ja vaikutti itse muun muassa John Lemmoniin, Max Cresswelliin, Robert Bulliin, Kit Fineen ja Patrick Blackburniin.
Teoksia

Pääteoksia:
Formal Logic (1955, 1962)
Time and Modality (1957)
Past, Present and Future (1967)
Papers on Time and Tense (1968)
Postuumeja kokoelmia:
Objects of Thought. Toimittaneet P. T. Geach ja A. J. P. Kenny (1971)
The Doctrine of Propositions and Terms. Toimittaneet P. T. Geach ja A. J. P. Kenny (1976)
Papers in Logic and Ethics. Toimittaneet P. T. Geach ja A. J. P. Kenny (1976)
Worlds, Times and Selves. Toimittanut Kit Fine (1977)
Papers on Time and Tense. Toimittaneet Per Hasle, Peter Øhrstrøm, Torben Braüner ja Jack Copeland (2003)
Aiheesta muualla

Stanford Encyclopedia of Philosophy: Arthur Prior (englanniksi)
Foundations of Temporal Logic (englanniksi)
On Prior's Tense Logic (Arkistoitu – Internet Archive) (englanniksi)
Andrei Prepeliță

| 0 | 1 | 2 |
| --- | --- | --- |
 Prepeliță puskemassa palloa vuonna 2014.
Henkilötiedot
Syntymäaika: 8. joulukuuta 1985 (ikä 38)
Syntymäpaikka: Slatina, Romania
Pelipaikka: keskikenttä
Pituus: 178 cm
Seura
Seura: Ludogorets Razgrad
Pelinumero: 30
Junioriseurat
1991–2000 2000–2002:  Unirea Slobozia  Argeș Pitești
Seurat
| Vuodet | Seura | O (M) |
| 2002–2007 2007–2011 2011–2015 2015– |  Argeș Pitești  Universitatea Craiova  FC Steaua Bukarest  Ludogorets Razgrad | 112 (11) 120 (7) 82 (9) 25 (1) |
Maajoukkue
| 2014– |  Romania | 12 (0) |
 Seurajoukkueuran tilastot kattavat vain kansalliset sarjat, päivitetty 30. toukokuuta 2016.  Maajoukkueuran tilastot päivitetty 20. kesäkuuta 2016.
Andrei Prepeliță (s. 8. joulukuuta 1985 Slatina) on romanialainen jalkapalloilija, pelipaikaltaan keskikenttäpelaaja. Hän on edustanut Ludogorets Razgradia heinäkuusta 2015 lähtien.
Hän aloitti uransa vuonna 1991 Unirea Sloboziassa. Vuonna 2000 hän siirtyi Argeș Piteștin junioreiden joukkueeseen, ja siirtyi sieltä vuonna 2002 A-joukkueeseen. Toukokuussa 2007 hän siirtyi Universitatea Craiovaan. Elokuussa 2011 hän siirtyi Steaua Bukarestiin.. Heinäkuussa 2015 hän siirtyi Ludogorets Razgradiin.
A-maajoukkuedebyyttinsä hän teki 7. syyskuuta 2014 Kreikkaa vastaan.
Prepelițălla on vaimonsa Alexandran kanssa tammikuussa 2012 syntynyt tytär.